CELEX: 62020CN0238
Language: sl
Date: 2020-06-05 00:00:00
Title: Zadeva C-238/20: Predlog za sprejetje predhodne odločbe, ki ga je vložilo Augstākā tiesa (Senāts) (Latvija) 5. junija 2020 — SIA Sātiņi-S/Dabas aizsardzības pārvalde

10.8.2020   
            
            
               SL
            
            
               Uradni list Evropske unije
            
            
               C 262/19
            
         
      Predlog za sprejetje predhodne odločbe, ki ga je vložilo Augstākā tiesa (Senāts) (Latvija) 5. junija 2020 — SIA Sātiņi-S/Dabas aizsardzības pārvalde
      (Zadeva C-238/20)
      (2020/C 262/25)
      Jezik postopka: latvijščina
      
         Predložitveno sodišče
      
      Augstākā tiesa (Senāts)
      
         Stranki v postopku v glavni stvari
      
      
         Tožeča stranka na prvi stopnji in pritožnica v postopku s kasacijsko pritožbo: SIA Sātiņi-S
      
         Nasprotna stranka v postopku s kasacijsko pritožbo: Dabas aizsardzības pārvalde
      
         Vprašanja za predhodno odločanje
      
      
                  1.
               
               
                  Ali pravica do pravične odškodnine zaradi omejitve lastninske pravice, zagotovljene s členom 17 Listine Evropske unije o temeljnih pravicah, dopušča, da bi bila odškodnina, ki jo država dodeli zaradi izgub, ki jo akvakulturi na območju Natura 2000 povzročijo ptice, zaščitene v skladu z Direktivo 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic (1), znatno nižja od dejansko nastalih izgub?
               
            
                  2.
               
               
                  Ali odškodnina, ki jo država dodeli zaradi izgub, ki jo akvakulturi na območju Natura 2000 povzročijo ptice, zaščitene v skladu z Direktivo 2009/147/ES Evropskega parlamenta in Sveta z dne 30. novembra 2009 o ohranjanju prosto živečih ptic, pomeni državno pomoč v smislu členov 107 in 108 Pogodbe o delovanju Evropske unije?
               
            
                  3.
               
               
                  V primeru pritrdilnega odgovora na drugo vprašanje, ali se za odškodnino, kakršna je sporna v postopku v glavni stvari, uporabi zgornja meja 30 000 EUR pomoči de minimis, določena v členu 3(2) Uredbe Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči de minimis v sektorju ribištva in akvakulture (2)?
               
            
         (1)  UL 2010, L 20, str. 7.
      
         (2)  UL 2014, L 190, str. 45.